**Jegyzőkönyv**

**az Országos Erdészeti Egyesület elnökségi ülés nélkül hozott elnökségi határozatáról, küldöttgyűlés összehívása elektronikus hírközlő eszköz útján való jelenléttel rendkívüli elnök és alelnök választás céljából.**

Az Országos Erdészeti Egyesület Ellenőrző Bizottsága – az Egyesület elnökének és alelnökének lemondása következtében – az Alapszabály 11. § 7. pontjában foglaltaknak megfelelően az 1/2020. (05.28.) számú határozatával rendkívüli választást írt ki 2020. június 19. napjára.

A választáson új elnök és alelnök megválasztására kerül sor az Egyesület Rendkívüli Választási Szabályzata alapján.

Az Ellenőrző Bizottság által 2020. június 19. napjára kiírt választás küldöttgyűlésen tartható. Az Alapszabály 9. § értelmében a küldöttgyűlés összehívásáról az Egyesület elnöksége dönt.

Fentiekre tekintettel küldöttgyűlés összehívása vált szükségessé 2020. június 19. napjára, amelynek értelmében az elnökség a küldöttgyűlés összehívásáról a jelenlegi járványügyi helyzetre tekintettel, az ügyrendjében foglaltak szerinti ülés tartása nélküli hozta meg határozatát.

*A szavazáson részt vett az elnökség minden jelenlegi tagja:* Andrésiné dr. Ambrus Ildikó és Pintér Csaba alelnökök, dr. Haraszti Gyula SZB elnök, Dobre-Kecsmár Csaba, Gencsi Zoltán, Köveskuti Zoltán, Ripszám István, Macsek Lajos és Szabó Tibor József régióképviselők (9 fő).

Az elnökség 2020. június 3-i határidőig megküldött szavazatai alapján a következő határozatot hozta:

**9/2020. (06. 03.) számú elnökségi határozat:** Az Országos Erdészeti Egyesület Elnöksége az Országos Erdészeti Egyesület Ellenőrző Bizottságának 1/2020. (05.28.) számú határozata alapján 2020. június 19. napjára kiírt rendkívüli választás megtartása érdekében 2020. június 19. napjára az Egyesület küldöttgyűlését elektronikus hírközlő eszköz útján való jelenléttel összehívja, mindemellett kéri az Egyesület főtitkárát, hogy a küldöttgyűlés összehívása körében a szükséges és elégséges intézkedéseket megtegye.

Szavazott: 9 fő elnökségi tag. Szavazatok: 9 fő igen, - tartózkodás, - nem.

Budapest, 2020. június 3.

|  |
| --- |
| Elmer Tamás  főtitkár |

Mellékletek:

1. számú melléklet: Előterjesztés a rendkívüli Küldöttgyűlés összehívásáról
2. Elnökség által megküldött szavazatok